เกษตรกรค้านรบ.ขึ้นภาษีส่งออกยางพารา
ประธานชุมนุมสหกรณ์สวนยาง ระบุ รัฐบาลไม่ควรขึ้นภาษีส่งออกยางพาราในขณะนี้
7 มี.ค. 2553

ประธานชุมนุมสหกรณ์สวนยาง ระบุ รัฐบาลไม่ควรขึ้นภาษีส่งออกยางพาราในขณะนี้
นายเพิก เลิศวังพงศ์ ประธานชุมนุมสหกรณ์ชาวสวนยางแห่งประเทศไทย กล่าวถึงการประชุมของผู้ประกอบการ โรงงาน และเกษตรกรผู้ปลูกยางพาราทั่วประเทศ ที่โรงแรมเจบี หาดใหญ่ วันพรุ่งนี้ (7 มี.ค.53) ว่า จะหารือกันในการดำเนินการที่เกี่ยวกับธุรกิจยางพารา โดยมีประเด็นสำคัญคือกรณีที่นายสุเทพ เทือกสุบรรณ รองนายกรัฐมนตรีด้านความมั่นคง ในฐานะประธานคณะกรรมการยางพาราแห่งชาติ ออกมาระบุว่าอาจขึ้นภาษีส่งออกยางพารา จากเดิม 1.40 บาท เป็น 7 บาทต่อกิโลกรัม ซึ่งจากการหารือของหลายฝ่ายเห็นว่า ยังไม่เหมาะสมที่จะปรับขึ้นภาษีส่งออกในขณะนี้ เพราะจะส่งผลต่อการแข่งขันในตลาด และอาจเกิดการลักลอบขายยางไปยังประเทศเพื่อนบ้าน ทั้งนี้ จากการหารือของชุมนุมสหกรณ์ชาวสวนยางแห่งประเทศไทย และสมาคมยางพาราไทย เห็นว่า หากรัฐบาลขึ้นภาษีจริงต้องไม่เกิน 1  บาทต่อกิโลกรัม
          ประธานชุมนุมสหกรณ์ชาวสวนยางแห่งประเทศไทย กล่าวอีกว่า อยากขอให้รัฐบาลทบทวนและศึกษาด้วยความรอบคอบก่อนประกาศมาตรการด้านภาษีดังกล่าว